Melvin Franklin

Melvin Franklin (født David Melvin English 12. oktober 1942 i Montgomery i Alabama, død 23. februar 1995 i Los Angeles) var en soul-sanger fra USA, medlem av den kjente vokalgruppa The Temptations fra starten.

Franklin flytta til Detroit ni år gammel. Han begynte tidlig å synge og var i ungdomsåra med i ei rekke lokale grupper. På slutten av 1950-tallet deltok han med sin karakteristiske bass på noen innspillinger med The Voice Masters (med blant annet tenorene Lamont Dozier og David Ruffin), der han brukte moras navn, Franklin, som artistnavn.Mark Ribowsky: Ain't Too Proud to Beg. The Troubled Lives and Enduring Soul of the Temptations, John Wiley & Sons 2010, ISBN 9780470632826, side 41.

Han blei kjent med Otis Williams og kom inn i hans gruppe, The Distants. I 1961 fikk Williams, Franklin og Elbridge Bryant fra denne gruppa – sammen med Paul Williams og Eddie Kendricks fra The Primes – kontrakt med plateselskapet Motown, og de tok da navnet The Temptations. 

Enda om Franklin bare sjelden sang førstestemmer, blei hans dype bass et varemerke for gruppa. På konserter hadde han Paul Robesons «Ol' Man River» som signaturlåt.Todd R. Decker: Who Should Sing «Ol' Man River»? The Lives of an American Song, Oxford University Press 2014, ISBN 9780199389186, side 187. Han var, etter Otis Williams, den av de originale Temptations som var med lengst. 

I 1989 blei The Tempations med en del av de mest framtredende medlemmene fra gruppas første tid innvotert i Rock and Roll Hall of Fame.Omtale på nettstedet til Rock and Roll Hall of Fame; besøkt 7. februar 2016.

 Referanser 
Myrna Oliver: «Obituaries: Melvin Franklin; Temptations' Original Bass Vocalist», i Los Angeles Times 24. februar 1995; besøkt 7. februar 2016.

 Eksterne lenker 



Kategori:Sangere fra USA
Kategori:Soulmusikere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Montgomery